Bed & Ontbyt - Waterkant Archives - Kaapstad Akkommodasie
Category Archives: Bed & Ontbyt – Waterkant
Hier in die hartjie van Kaapstad se Waterfront kan jy die luukshede van jou eie ruim tuiste geniet – met die waarborg van vrede, stilte en ook volkome privaatheid en onafhanklikheid.
Mountain Marina is 'n versameling van een-, twee- en drieslaapkamerwoonstelle met die "premier"-dakwoonstelle met 'n uitsig oor die seiljaghawe, V&A Waterfront of Tafelberg.
Elkeen van die woonstelle is volledig toegerus met ruim, moderne slaapkamers met lugversorging, ondervloerse verhitting, wasmasjiene, tuimeldroërs, skottelgoedwassers, satelliet-TV, gehalte-toebehore en 2 parkeerplekke. Gaste kan hierdie voorkeurligging, 'n klipgooi vanaf al die restaurante en vermaaklikheidsplekke van die V&A Waterfront, geniet. Ons bied verder ook 24 uur-sekuriteit, 'n persoonlike portierdiens, en dienste soos 'n daaglikse skoonmaakdiens, 'n kinderoppasdiens, 'n chauffeur, daguitstappies, skoonheidsbehandeling in jou woonstel en gourmet-inkopies.
Ontbyt-opsies sluit in volle Engelse ontbyt by die Cape Grace 5-ster Hotel, 'n kontinentale ontbyt in die woonstel of die luukse van 'n privaat-sjef wat in jou woonstel kom kosmaak. Onverbeterlike gemak en elegansie op die waterkant bied 'n wêreldklas ligging, met die majestueuse Tafelberg in die agtergrond.
Jackie O – Classic Luxury Yacht and Boutique Hotel
Jackie O is 'n klassieke seiljag van 32 m en is in Europa gebou in 'n era toe die ryk en beroemdes die voorreg gehad het om na hul eie wêreldjie te ontsnap. Nou kan jy ook dié voorreg beleef.
Die seiljag is permanent vasgemeer in die kalm water langs die V&A Hotel in die hartjie van die Waterfront. Jackie O spog met 'n benybare ligging met die mees manjifieke panoramiese uitsigte op Tafelberg en is sentraal tot al die winkels, besighede en vermaak in die omgewing. Sy gee jou direkte toegang tot verskeie restaurante en die prag van die V&A Waterfront.
Sy het 4 luukse en suite-kajuite, 'n eetkamer, 'n ruim sitkamer en kroeg, en 'n sondek bo waar gaste buite kan eet en skemerkelkies kan geniet. Die seiljag spog met 5 ster-diens, luukse verblyf, puik kookkuns, panoramiese uitsigte en toegang tot 'n leefstyl wat Kaapstad een van die mees gewilde toeristebestemmings in die wêreld maak.
Jackie O bied 'n klassieke en luukse ligging vir verblyf, elegante skemerkelkies, eksklusiewe funksies, troues en konferensies – alles in die hartjie van die Waterfront en met die privaatheid van 'n super-seiljag.
Ontvlugting is nie net 'n geestestoestand nie. Dit is ook 'n plek by die V&A Waterfront in Kaapstad. The Commodore is 'n 4-ster-hotel waar uitstekende diens en 'n rustige atmosfeer die norm is.
Hierdie hotel is langs Kaapstad se V&A Waterfront geleë en bied 210 elegant ingerigte kamers waarvan 2 rolstoelvriendelik is. Al die kamers het 'n en suite-badkamer met 'n bad, stort en toilet asook 24 uur-kamerdiens, individuele lugversorging, 'n TV met sekere DStv-kanale, telefone, 100V/200V-kragpunte vir skeermesse, haardroër en tee- en koffiemaakgeriewe. Geniet die asemrowende uitsigte oor die Moederstad vanaf die hotel se ruim kamers en bederf jou dan nog met 'n skemerkelkie op die terras na 'n lang dag van konferensie-bedrywighede of doendinge.
Gaste word bederf met 'n hele rits uitnemende geriewe: 'n gimnasium wat oor die blou swembad uitkyk, 'n mengeldrankie- en kroegsitkamer, 'n spa- en gesondheidsentrum en 'n besigheidsentrum. The Clipper is 'n ontspanne, elegante restaurant wat 'n buffet-ontbyt en à la carte-spyskaart bied. Ligte etes kan geniet word op die terras tussen 10:00 en 12:00. Daar is konferensie-geriewe vir tot 150 afgevaardigdes in die teater-styl.
Van uitstaande diens tot prentjiemooi uitsigte op Tafelberg, The Commodore bied die perfekte ligging vir 'n onvergeetlike wegbreek in die bekoorlike Moederstad. En ons is net 22 km vanaf Kaapstad Internasionale Lughawe.
Dock House Boutique Hotel & Spa is 'n unieke en weelderige juweel in die hartjie van Kaapstad se wêreldbekende V&A Waterfront wat oordeelkundige gaste, hooggeplaastes en sterre eksklusiewe akkommodasie en persoonlike tog professionele diens in 'n uitstekende wêreldklas-ligging. Dock House is gebou om te dien as die herehuis en kantore vir die hawe-ingenieur in die middel van die 1800's en spog met 'n trotse erfenis.
Elke kamer is subtiel versier met 'n tikkie Victoriaanse elegansie en die aandag aan detail sal jou absoluut bekoor. Elke kamer is toegerus met 'n luukse en suite-badkamer, lugversorging, ondervloerse verhitting, japonne, pantoffels, 'n platskerm-TV met DStv, WiFi, elektroniese kluis, 'n stylvolle, privaat kroeg met voorraad en skoonmaakdienste 2 keer 'n dag. Die kamers op die grondverdieping maak oop na die veranda wat oor die netjiese tuin en swembad uitkyk en die boonste kamers het balkonne wat oor die waterfront se prentjiemooi hawe en omgewing uitkyk.
Dock House is langsaan die Timeball Tower in die V&A Waterfront se Portswood Precint geleë en nou, onder die toesig van hotelspesialiste Newmark Hotels, het dié erfenisterrein 'n transformasie ondergaan om erken te word aan een Kaapstad se beste en luuksste boetiekhotelle.
Die Portswood is langsaan sy suster-hotel, The Commodore Hotel, geleë. Dit is in die besige V&A Waterfront en ons bied voortreflike verblyf, uitmuntende kookkuns en wêreldklas-diens.
Die Victoria & Alfred luukse hotel is perfek geleë in die hartjie van die V&A Waterfront. Dit bied uitstekende uitsigte oor die werkende hawe en Tafelberg.
Wat die Queen Victoria Hotel onderskei van al die ander hotelle by die wêreldbekende V&A Waterfront is sy ligging. Die hotel is tussen 'n versameling historiese geboue teen Portswood Road